CELEX: 62011TN0437
Language: lv
Date: 2011-08-05 00:00:00
Title: Lieta T-437/11: Prasība, kas celta 2011. gada 5. augustā — Golden Balls /ITSB — Intra-Presse ( GOLDEN BALLS )

8.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 298/22
            
         Prasība, kas celta 2011. gada 5. augustā — Golden Balls/ITSB — Intra-Presse (“GOLDEN BALLS”)
   (Lieta T-437/11)
   2011/C 298/42
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Golden Balls Ltd (Londona, Apvienotā Karaliste) (pārstāvji — M. Edenborough, QC, un S. Smith, Solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Intra-Presse (Buloņa-Bijankūra, Francija)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2011. gada 26. maija lēmumu lietā R 1310/2010-1 tiktāl, ciktāl Apelāciju padome apelāciju sūdzību apmierināja attiecībā uz precēm, kuras ietilpst 16. klasē, un
            
         
               —
            
            
               piespriest atbildētājam atlīdzināt tiesāšanās izdevumus vai, pakārtoti, piespriest otrai procesa Apelāciju padomē dalībniecei atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “GOLDEN BALLS” attiecībā uz precēm, kuras ietilpst 9., 21. un 24.klasē — Kopienas preču zīmes reģistrācijas pieteikums Nr. 6324164
   
      Iebildumu procesā pretstatītās preču zīmes vai apzīmējuma īpašnieks: otra procesa Apelāciju padomē dalībniece
   
      Pretstatītā preču zīme vai apzīmējums: Kopienas vārdiskas preču zīmes “BALOON D'OR” reģistrācija Nr. 4226148, tostarp attiecībā uz precēm un pakalpojumiem, kuri ietilpst 9., 14., 16., 25. un 41. klasē
   
      Iebildumu nodaļas lēmums: noraidīt iebildumus
   
      Apelāciju padomes lēmums: atcelt Iebildumu nodaļas lēmumu un daļēji apmierināt iebildumus un apelācijas sūdzību
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome esot nepareizi pieņēmusi, ka ir iespējams konflikts starp reģistrācijas pieteikumā norādīto Kopienas preču zīmi un agrāku preču zīmi